**Флоран Маноду** ({француски: *Florent Manaudou*), (роден на 12 ноември 1990 во Вилурбан) — француски пливач кој е специјализиран за дисциплините делфин и краул. Тој е олимписки шампион на 50 м краул од Летните олимписки игри 2012 во Лондон. Неговиот татко е французин а неговата мајка е Холанѓанка, а тој е помлад брат на Лор Маноду, која е исто така олимписка златна медалистка.

Личен живот
-----------

Тој првпат почнал да плива под раководство на неговиот постар брат, Николас Маноду, а потоа се приклучил на пливачкиот клуб во Марсеј, Франција. Во 2007 тој бил младиснки шампион на Франција во дисциплината 50 м краул. Во 2009, тој се приклучил на Француската армија и моментално е во артилериски полк.

Тој и неговата сестра Лор се првите роднини кои освоиле златен медал во пливање.

Пливачка кариера
----------------

Во неговата единствена поединeчна дисциплина на Светското првенство 2011 во Шангај, на 50 м делфин, Маноду се пласирал на петтото место во финалето со време од 23.49. Тоа било послабо време од времето кое го испливал во преелиминациите (23.31) и во полуфиналето (23.32). Маноду исто така се натпреварувал и во штафетната трка на 4×100 м мешано и делницата во стилот делфин ја испливал за 54.02. Францускиот тим не се пласирал во финалето со време од 3:36.21.

На Француското изборно натпреварување за ЛОИ 2012, Маноду се квалификувал за Летните олимписки игри 2012 во Лондон со пласманот на втората позиција зад Амори Лево во дисциплината 50 м краул со време од 21.95. И покрај пласманот на олимписките игри со само 10. најбрзо време на 50 м краул во 2012 година, Маноду го освоил златниот медал во единствената дисциплина на која пливал на игрите. Со тоа тој станал првиот машки освојувач на златен медал во дисциплината 50 м краул и шестиот француски олимписки шампион во поединечна дисциплина. Пливајќи во седмата линија во финалето, Маноду испливал прв на целта со време од 21.34 пред Кулен Џонс и фаворитот Цезар Сиело кој бил бранител на олимпиското злато и светскиот рекорд. Маноду забележал време од 22.09 во преелиминациите и 21.80 во полуфиналето.

Наводи
------

1. ↑  2011 World Aquatics Championships: Men's 50 m butterfly results (final), од OmegaTiming.com; retrieved 2012-08-28.
2. ↑  2011 World Aquatics Championships: Men's 50 m butterfly results (heats), од OmegaTiming.com; retrieved 2012-08-28.
3. ↑  2011 World Aquatics Championships: Men's 50 m butterfly results (semifinals), од OmegaTiming.com; retrieved 2012-08-28.
4. ↑  2011 World Aquatics Championships: Men's 4×100 m medley relay results (heats), од OmegaTiming.com; retrieved 2012-08-28.
5. ↑  „Swimming at the 2012 London Summer Games: Men's 50 metres Freestyle Final". Sports Reference LLC. Архивирано од изворникот на 2012-10-31. Посетено на 2012-08-05.
6. ↑  „Swimming at the 2012 London Summer Games: Men's 50 metres Freestyle Round One". Sports Reference LLC. Архивирано од изворникот на 2012-10-31. Посетено на 2012-08-05.
7. ↑  „Swimming at the 2012 London Summer Games: Men's 50 metres Freestyle Semi-Finals". Sports Reference LLC. Архивирано од изворникот на 2012-10-31. Посетено на 2012-08-05.

Надворешни врски
----------------

* Биографија на Флоран Маноду и олимписките резултати Архивирано на 15 декември 2012 г. од  Архивирано на 1 февруари 2010 г..

|  |  |  |  |
| --- | --- | --- | --- |
| 

| * п
* р
* у
Олимписки шампиони на 50м краул во машка конкуренција |
| --- |
|  |
| 
* 1904 (50 јарди): Золтан Халмаи
* 1988: Мет Бионди
* 1992: Александар Попов
* 1996: Александар Попов
* 2000: Ентони Ервин и Гери Хол
* 2004: Гери Хол
* 2008: Цезар Сиело
* 2012: Флоран Манаду

 |

 |